Skryf-Safari….Trek jou stapskoene aan. | Lekkervurigeaffêre
Skryf-Safari….Trek jou stapskoene aan.
Mei 4, 2018 Mei 4, 2018 / lekkervurig
Veel berese Una se skryf-safari uitnodiging vra my om ‘n kronkelpaadjie die woud in te loop. Liewe Una, ek kan nie. My pad foeter links weg, ongebaan. Want ek is moeg van hierdie wêreld se reëls en rigting. Ek wil wegdraai. Daar waar ek kan asemhaal en volkome my siel te wees, sonder verpligting of vrees. Dis daar waar ek kan dink en droom en waar woorde magies in snoere ryg. Robert Frost vertel mooi.
Die plek waar ek ‘n holte vir my voet kry het baie boeke. Boeke waarbinne ek kan reis en reis. My kan verwonder hoe elke skryfsel uniek glinster soos geen juweel wat jy jou kan verbeel, onbevange. En miskien, kry ek my woordsnoere ook ingeryg, sodat ‘n ander woordsoeker weer sy plek deur my kan kry.
Coenie de Villiers verwoord die plek waarna my staptog lei tog so mooi:
Daar’s ‘n plek wat ek van weet
en daar is rusplek langs die pad
die son se geel word jou sambreel
op jou reis tot waar die pad se vurk verdeel
die een se slingerspoor word dof
waar dit wegloop in die stof
maar die ander lei tot hier
want hier sal jy vind dat jy
steeds deur die oë van ‘n kind
die lewenspel speel
granate van onskuld kan deel
om weer vir ‘n oomblik
die kennis van kwaad te ontken
om weer te kan glo wat jy het in ‘n gawe van bo
daar’s ‘n winterlose oord
waar ‘n mens nog steeds die ure ongestoord
sonder spyt of klein verwyt
soos seisoene af kan tel
knip jou deur se grendel dig
sluit jou vensters en jou luike teen die lig
pak jou drome vir die reis
jou hart sal jou die kronkels wys
om ongeskonde hier te kom
Algemeen,Ander se woorde,Inspirasie,Lê-jou-eier,My Afrikaans,Skryfwerk
Afrikaans,Hartsgoed,Lê-Jou-Eier Uitdaging,Skryf Safari
← Epiese lewenslied al word jy karnuffel
23 thoughts on “Skryf-Safari….Trek jou stapskoene aan.”
Mei 5, 2018 om 5:29 vm
Magiese woordsnoere…Lekkervurig, was dit jy wat die aanhaling op jou blog geplaas het, iets soos “…combing through the detritus of your life to make sense out of it all” – daardie snoer spook by my en nou kan ek dit nie weer opgespoor kry nie.
Mei 5, 2018 om 5:45 vm
Frannie, ons moet maar saam gaan terugstap, sweerlik het3 iemand slimmer as ekke daai string geryg. Nou is ek ook getoor.
Mei 5, 2018 om 5:48 vm
Ek het dit tot al probeer googleloer, maar kon niks kry nie. Dis so treffend.
Mei 5, 2018 om 6:08 vm
Ek sit in ons gastekamer, het gou hier kom wegkruip vir al die naweek mense, en ek raak vasgevang in jou droom. My asem is skoon kort toe ek eers die aanhaling lees, en toe Coenie se woorde. Jy het jou siel hier kom ontbloot, en my toegelaat om daardeur te kan kyk. Dankie vir hierdie skrywe, Lekkervurig.
Mei 5, 2018 om 2:15 nm
Dankie Una. Mens mag droom nê. Dink Coenie skryf oor ons ewige huis.
Mei 5, 2018 om 10:22 vm
Baie mooi saamgevat. Lyk my ons het elkeen so nou en dan ‘n wegholplek nodig, maar julle moet darem belowe om weer terug te kom sodat ons verder kan speel.
Mei 5, 2018 om 2:13 nm
Jy skryf sooo mooi.
Mei 5, 2018 om 2:14 nm
Mei 5, 2018 om 11:20 nm
Mei 6, 2018 om 4:57 vm
Haai, dankie Abrie.
Mei 6, 2018 om 7:13 vm
Ek het nou verlore geraak hier in jou skryfsel…pragtig!
Mei 6, 2018 om 7:18 vm
Mei 7, 2018 om 8:37 vm
Lekker gelees.Ek deel jou versugting, maar ek dink ek is tans op so ‘n plek, fisiek en geestelik.
Mei 7, 2018 om 9:18 vm
Ek is jaloers, smag na my Karoo huis — want dis my plek, maar ek moet eers ekonomie pleeg
Mei 7, 2018 om 9:51 vm
Verstaan daai ekonomie pleg ding, het 40 jaar daarvan agter die blad.
Mei 7, 2018 om 10:05 vm
O jinne, vir my en Rots voel dit of ons gaan werk tot een voet op die piesangskil en die ander voor die krematoriumdeur is. Groete
Mei 8, 2018 om 8:05 vm
Pragtig man. Nostalgies en diep. Daar is tog altyd versugtinge wat n mens besig hou. Ek hoop jou droom bring jou op einde terug na jou rustige tyd waarna jy uitsien.
Mei 8, 2018 om 8:10 vm
Ek is besig met ‘n aksieplan, Scrapy. Ek is besig om aan daai droom te werk.
Mei 8, 2018 om 8:25 vm
Dis goed om te hoor. Mens moet so bietjie vooruit werk om darem so deeltjie van jou drome te verwesinlik. Dis belangrik vir liggaam en siel.
Mei 8, 2018 om 8:28 vm
My Rots het juis gister so mooi gesê ons twee se Karoohuisie en -droom het ons deur ‘n paar keer se swaar staande laat bly.
Mei 8, 2018 om 8:37 vm
Sal dit goed glo. Mens moet so-iets he om staande te bly.
Mei 10, 2018 om 2:40 vm
Abrie jy is verdwene…..